منو أحنة؟
ترانسپاي هي شبكة النقل الطلابية الأولى بالعراق. بعد ما صارت الخطوط احتياج اساسي لطلبة الجامعات ووية وجود هواية مشاكل بهذا النظام, نسعى الى انه نوفر وسيلة نقل مثالية لكل طالب بشكل يومي على مدار العام الدراسي. من خلال تنظيم عملية الربط بين الطلبة والكباتن وخلق منصة تدير هاي العملية
خدماتنا
ميني باص (كيا)
نوفر خدمة الميني باص (8 إلى 15 راكب) للطلبة الي يفضلون النقل الجماعي اكثر وبسعر مناسب, ثابت ومنتظم
خصوصي (صالون)
خدمة الخصوصي (4 إلى 7 راكب) للطلبة الي يفضلون سيارات صغيرة نسبيا وبسعر مناسب, ثابت ومنتظم
شنو هي المميزات الي نقدمها للطلاب؟
لان دائما نسعى أنه نوفر رحلة مثالية للطالب. ترانسپاي توفر كابتن ملتزم ورحلة آمنة بكامل تفاصيلها خلال العام الدراسي . أعرف أكثر عن المميزات الي نقدمها للطلبة من خلال الصفحه الخاصه للطلبه
شنو هي المميزات الي نقدمها لأصحاب الخطوط؟
الكابتن وية ترانسپاي يكَدر يزيد دخله ويحصل على خط كامل خلال العام الدراسي وصار تواصله ويه الطلبة اسهل. أعرف أكثر عن المميزات الي نقدمها لأصحاب الخطوط بالصفحه الخاصه لاصحاب الخطوط
ميغيب عن نظرنا أن التطور والتغيير هو الهدف الي طمحت اله البشرية على مدى التاريخ, بداية برؤية المشكلة ثم خلق فكرة الحل, أختبارها ووراها تطويرها الى أن توصل للشكل المناسب الي يعادل كفة المشكلة ويسمح للناس بتجاوزها. وعلى الرغم من كل الجهود الي ممكن تنبذل إلا أن هذا الحل حيبقى دائماً قابل للتحديث والتعديل أكثر وأكثر ويه مرور الوكت, أما نتيجة زيادة حجم المشكلة أو رغبة البشر المستمرة أن يخلقون عالم أسهل من كل النواحي والوصول لأعظم شكل ممكن للحل. هذي الرغبة بالتطور أخذت مكانها بكل قطاعات ومجالات الحياة لدرجة أن صار من المستحيل نتابع تاريخ اي شي بحياتنا بدون منشوف التغييرات الي صارت عليه مثل التنقل, التواصل, الرياضة أو حتى بأصغر التفاصيل الي متخطر على بالنا مثل الطبخ والأكل وغيرها. هل شي زاد أكثر وأكثر خاصة بعصر ظهور التكنولوجيا ولعبها لدور جبير كلش وفتح أبواب وآفاق وحلول جديدة لكل شي نعرفه. بالعراق عدنا موجة التطور موجودة, وأن كانت مو بكل المجالات ولا بالسرعة المطلوبة بس اكو تغيير ديصير عن السنين السابقة بأشياء معينة, الا شي واحد بس يهمنا ويهمكم صارله أكثر من 31 سنة ما تغير, بدون أي تطوير وأي دراسة, باقي على أساسياته الي بده عليها, عرفتوا شنوه؟ هل شي هو الخطوط وقطاع النقل للطلاب. تعالوا ويانة شوية نرجع بالوكت ليوره, شنو التغييرات الي صارت على الخطوط وشنو فرقه عن قبل؟